《奉和御制麟德殿宴百僚应制》
唐代·宋若昭

垂衣临八极，肃穆四门通。自是无为化，非关辅弼功。

修文招隐伏，尚武殄妖凶。德炳韶光炽，恩沾雨露浓。

衣冠陪御宴，礼乐盛朝宗。万寿称觞举，千年信一同。

作者简介：宋若昭（761年－828年），初唐著名诗人宋之问裔孙宋庭芬之女。宋庭芬有五女，曰若莘、若昭、若伦、若宪、若荀，皆警慧，善属文；而若昭、若宪成就更高些。唐德宗贞元四年被召入宫廷，称为内学士。唐穆宗时拜为尚宫。历经穆宗、敬宗、文宗三朝，皆呼先生。进封梁国夫人。